
Η Αντιδήμαρχος Ελένη Πατλάκη στον αγιασμό του Σχολείου Δεύτερης Ευκαιρίας Κιλκίς 
Το πρώτο κουδούνι χτύπησε, χθες το απόγευμα, στο Σχολείο Δεύτερης Ευκαιρίας που ξεκινά τη λειτουργία του με σαράντα ενήλικες μαθητές, οι οποίοι παρακολουθούν το πρόγραμμα σπουδών του για να ολοκληρώσουν τον υποχρεωτικό κύκλο φοίτησης στη δευτεροβάθμια εκπαίδευση.
Στην καθιερωμένη τελετή του αγιασμού, τον Δήμο Κιλκίς εκπροσώπησε η Αντιδήμαρχος Παιδείας Ελένη Πατλάκη, η οποία ευχήθηκε στους μαθητές και στο εκπαιδευτικό προσωπικό του Σχολείου μια δημιουργική χρονιά με πρόοδο και επιτυχίες. 
Ο Διευθυντής του Σχολείου Δεύτερης Ευκαιρίας Θεόδωρος Ηλίας στον χαιρετισμό του απηύθυνε ευχές για μια παραγωγική χρονιά και εξέφρασε τις ευχαριστίες του, προσωπικά στον Δήμαρχο Κιλκίς Δημήτρη Κυριακίδη και στην Αντιδήμαρχο για την ολόπλευρη υποστήριξη του εκπαιδευτικού έργου που επιτελεί το Σχολείο.
Το Σχολείο Δεύτερης Ευκαιρίας ιδρύθηκε με πρωτοβουλία του Δήμου Κιλκίς και από τις τάξεις του, κατά την εξαετή λειτουργία του, έχουν αποφοιτήσει εβδομήντα πέντε συμπολίτες μας. 
Στεγάζεται στο 3ο Γυμνάσιο Κιλκίς και λειτουργεί τις απογευματινές ώρες, προσφέροντας ένα ευέλικτο πρόγραμμα σπουδών διετούς διάρκειας,,προσαρμοσμένο στις ανάγκες των ενηλίκων.   
